kardosdrur/scandi-wiki huggingface dataset:
Miley Smile/Stage Recall

Miley Smile/Stage Recall er en LP af Burnin Red Ivanhoe, der blev udgivet i 1972. Den blev indspillet d. 16. april, 1972 i Rosenberg studio i København med Ivar Rosenberg som producer og lydtekniker. Billeder er taget af Ebbe Nyvold.

Den 10. april opløste Karsten Vogel Burnin Red Ivanhoe og ugen efter indspillede bandet på en dag otte sange live i studiet. Af de otte sange var Ivanhoe i Brøndbyerne, Indre Landskab og Rotating Irons tidligere blevet udgivet.

Indhold
Side 1
 "Ivanhoe I Brøndbyerne" (Vogel) 1:50 
 "I Want The Rest Of My Life Surrounded With Money" (Vogel) 5:30 
 "Indre Landskab" (Vogel-Wille) 5:43 
 "A Monster Song" (Ole Fick) 4:47 
 "Red River Rock" (Trad.) 1:55 

Side 2
 "Bareback Rider" (Vogel) 8:50 
 "Rotating Irons" (Vogel-Wille) 6:17 
 "Goodbye" (Vogel) 3:30 

Total tid: 38:22

Burnin Red Ivanhoe-album
Album fra 1972
Lorentz Jørgensen

Lorentz Jørgensen  (født før 1644  –  død før 1681) var en  dansk snedker og billedskærer. 

Han var muligvis uddannet hos Hans Gudewerdt den yngre i Egernførde. Fra midten af 1640'erne stod han sin mæcen, lensmand Christoffer Knudsen Urne nær. I 1642 blev Urne udnævnt til lensmand på Tranekær og kort efter leverede Jørgensen sit første dokumenterede arbejde til Tranekær Kirke. 

Senere fulgte han Urne til Sjælland og leverede arbejder til flere kirker.

Værker

Kronologisk oversigt

Stilistisk sammenfaldende værker 

 Altertavle i Stoense Kirke, Langeland i Fyns Stift (1644) oprindelig lavet til Tranekær kirke 
 Altertavle i Vor Frue Kirke, Kalundborg i Roskilde Stift (1650) 
 Altertavle i Farstrup Kirke, i ålborg stift (1650)
 Altertavle i Sankt Nicolai Kirke, Køge i Roskilde stift (1652)
 Altertavle i Bregninge Kirkeden bregninge der ligger mellem holbæk og kalundborg  i roskilde stift (1654)oprindelig til Dragsholm slotskapel men ehvervet af Bregninge Kirke i 1668
 Altertavle i Skt. Olai Kirke, Helsingør i helsingør stift(1662)
 Altertavle i Skibinge Kirke i roskilde stift (1669)  denne var oprindelig lavet til vor Frue Kirke i Odense hvor den blev taget ned i 1806 og I 1812 købte af baron Stampe fra Nysø i 1814 noteres ved et syn i Skibinge Kirke at tavlen er sat op og skal opmales

Disse syv ovennævnte altertavler (Stoense kirke Langeland 1644,vor frue kalundborg 1650,fastrup kirke 1650,Sankt Nicolai Kirke Køge 1652,bregninge 1654 Sankt Olai Kirke Helsingør domkirke 1662 og Skibinge Kirke) er meget ens i deres motiver kun størrelsesforehold og farvelægningen er anderledes hvilket en sammenligning af billederne i galleriet viser

Galleri

Eksterne henvisninger 

 

Billedskærere fra Danmark
Danskere i 1600-tallet
Personer i Dansk Biografisk Leksikon
Michael Peña

Michael Anthony Peña (født 13. januar 1976 i Chicago i Illinois) er en amerikansk skuespiller, der er mest kendt for sine prominente roller i film som Crash, Observe and Report, og Oliver Stone's World Trade Center og Ant-Man (2015).

Opvækst 
Peña er en amerikaner af mexicansk herkomst. Han blev født i Chicago i Illinois hvor hans far arbejdede i en knappefabrik og hans mor var assistent til en socialarbejder. Begge af Peñas forældre var oprindelig gårdbrugere. Peña gik på Hubbard High School i Chicago. Han er blevet associeret med Scientologi. Peña og hans kone Brie Shaffer venter på deres første barn.

Karriere 
Peña har været med på mange independant produktioner siden 1994, og han fik gennembrud i 2004 i to Oscarvindende film fra Paul Haggis' blyant, Million Dollar Baby og Crash.  Den sidste blev også instrueret af Haggis, mens den anden blev instrueret af Clint Eastwood. Selv om begge film blev kritikerroste, modtog Peña  mest opmærksomhed for hans emotionelle tolkning i rollen i Crash. Året efter var han med i den Golden Globe vindende serie The Shield. I 2006 var han med i Oliver Stones film baseret på terrorangrebet 11. september 2001, World Trade Center. Han havde også en lille rolle i Alejandro González Iñárritus Academy Award nominerede og Golden Globe-vindende film Babel. Dette giver ham den usædvanlige distinktion af at have medvirket i tre film efter hinanden som er blevet Oscar-nomineret. Han spillede sammen med Mark Wahlberg i Shooter som FBI-agenten Nick Memphis.

I 2006 medvirkede Peña i HBO-filmen Walkout hvor han spillede rollen som Sal Castro, en  mexicansk-amerikansk high school-lærer, der inspirerte en gruppe East Los Angeles high school elever til at kæmpe for sine rettigheder.

Peña næste rolle var som sikkerhedsvagten Dennis sammen med Seth Rogens rolle i Jody Hills komediefilm Observe and Report fra 2009.

Filmografi

Referancer

Eksterne henvisninger 

 

Skuespillere fra Illinois
Filmskuespillere fra USA
Tv-skuespillere fra USA
Personer fra Chicago
Hans Holst

Hans Holst (født før 1619, død efter 1642) var en dansk snedker og billedskærer fra Køge. Han gik muligvis i lære hos sin far der også var snedker.

Værker 
 2 malerier til Køge Rådhus (betalt 19.5.1621, forsvundet)
 Prædikestol i Sankt Nicolai Kirke i Køge (1624)
 Prædikestol i Ganløse Kirke (1624)
 Prædikestol i Sæby Kirke ved Tissø (1624)
 Altertavle i Vor Frue Kirke i København (kontrakt 1624, brændt 1728)
 Korgitter og paneler i Smørum Kirke (kontrakt 1637, ikke bevaret)

Tilskrivninger 
Prædikestolene i Haraldsted Kirke (ca. 1625), Ejby Kirke (1625) og Selsø Kirke (1637). Figurer på korgitter og skranke mod Djäknekoret i Brahekyrkan, Vissingö, Jönköpings Län, Sverige.

Eksterne henvisninger 
 

Billedskærere fra Danmark
Danskere i 1600-tallet
Personer i Dansk Biografisk Leksikon
Robbe & Berking

Robbe & Berking er en af verdens største traditionelle producenter af sølvbestik og -service med hjemsted i Flensborg. Sølvmanufakturens oprindelse kan dateres tilbage til år 1874. Dens punsel er hhv. R&B og Robbe & Berking. Firmaet har cirka 120 medarbejdere og forarbejder cirka 20 tons sølv om året.

Robbe & Berking engagerer sig også som sponsor i forbindelse med kapsejladser for klassiske sejlyachter og etablerede kapsejladsen Robbe & Berking Classics på Flensborg Fjord. Erfaringerne fra restaureringen af en klassisk sejlyacht førte i sommeren 2008 til oprettelsen af en bådeværft med specialisering på lystbåde.

Litteratur 
 Detlef Jens: Die machen alles mit Stil. Robbe und Berking Classics, Flensburg. I: Detlef Jens: Die klassischen Yachten. første bind: Festivals in Nordeuropa. Koehlers Verlagsgesellschaft, Hamborg 2006, sider 22–49. .

Ekstern link 
 Firmaets hjemmeside 
 Robbe & Berking Classics  og 

Virksomheder i Flensborg
Metalvirksomheder fra Tyskland
August Gyldenstjerne

"August Gyldenstjerne" er en single af Burnin Red Ivanhoe som  blev udgivet i 1973 med Poul Dissing som sanger. Singlen blev oprindeligt udgivet på Hørekiks. De to sange er siden blevet udgivet på Dansk Rock Historie 1965-1978. Året efter udkom sangen på Right On med engelsk tekst som "August Suicidal", hvor Ole Fick synger den.

Musikerne er Povl Dissing, sang — Karsten Vogel, sax og orgel — Kim Menzer (tb) — Kenneth Knudsen, elpiano — Claus Bøhling, guitar — Jess Stæhr, bas — Bo Thrige Andersen, trommer.

1. August Gyldenstjerne (Vogel) 4:00

2. Hvem Tør? (Vogel-Bøhling) 3:42

Reference 

Singler fra 1973
Burnin Red Ivanhoe
Right On

Right On er en LP-udgivelse fra Burnin Red Ivanhoe der udkom i 1974. Det var den 6. og sidste LP udgivet på Sonet. Pladen blev indspillet december 1973 og maj 1974 i Rosenberg studio i København. Freddy Hansson var lydtekniker og den blev produceret af Freddy Hansson og Burnin Red Ivanhoe.

Right On havde den samme besætning som i perioden 1970-72, bortset fra at Kim Menzer ikke er med og at Kenneth Knudsen er blevet nyt medlem. Pladen blev indspillet på et tidspunkt hvor Karsten Vogel også spillede med Secret Oyster. Hvor Secret Oyster spillede instrumentalmusik med vægt på jazz, så er Right On primært domineret af melodiøse sange med vægt på rock. Til denne plade benyttede Karsten Vogel Dan Turell som tekstforfatter. Det skal bemærkes at før After the Carcrash er der et lydklip på 15 sekunder med titlen Accident. August Suicidal blev i 1973 udgivet som August Gyldenstjerne med Poul Dissing som sanger.

Indhold 
Side 1

 "August Suicidal" (Vogel) 4:32
 "When I Look Into Your Eyes" (Turell-Vogel) 3:40
 "La Beaute du Buste" (Vogel) 4:50
 "Make Me Look Away" (Wille-Stæhr) 5:40

Side 2

 "Rockin` Rambler" (Turell-Vogel) 11:42
 "Tell Me" (Turell-Vogel) 5:20
 "After the Carcrash" (Ole Fick) 3:00

Totaltid: 39:00

Burnin Red Ivanhoe-album
Album fra 1974
Bent Stier Andersen

Bent Stier Andersen (født 2. juli 1931 i København) var en dansk atlet.

Bent Stier Andersen var medlem af Københavns IF og vandt som 18-årig det danske mesterskaber på 4 x 100 meter og blev dansk juniormester på 100 meter 1952.

Danske mesterskaber 
  1950 4 x 100 meter 43,8
Junior -20 år
  1952 100 meter 11,8

Personlige rekord 
 100 meter: 11,0 1952
 200 meter: 23,1 1952
 Længdespring: 6,21 1952

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Schipluiden

Schipluiden er en by i det vestlige Nederland i provinsen Sydholland. Det er hovedsæde for kommunen Midden-Delfland.

Byen blev grundlagt i det 15. århundrede og udviklede sig sammen med slottet Keenenburg, som ikke længere eksistere. Den reformerte kirke i byen var oprindeligt opført af den katolske tyske ridderorden, men blev i 1572 overtaget af calvinister. Byen indbyggere arbejdede med madproduktion i Westland og de nærliggende større byer Vlaardingen og Delft. Hovedparten blev katolikker i løber af det 17. århundrede, til hvilke brug en ny katolsk kirke blev opført i 1960erne. Schipluiden voksede betydeligt i størrelse i den anden halvdel af det 20. århundrede, som følge af udflytning fra større byer.

Schipluiden var en selvstændig kommune indtil 2004, hvor den blev sammenlagt med Midden-Delfland.

Billedgalleri

Eksterne henvisninger 

 Officiel hjemmeside
 Kort over den forhenværende kommune, 1868
 Schipluiden en Midden-Delfland Mooi Dichtbij portal

Byer i Syd-Holland
Tidligere kommuner i Syd-Holland
Șimonești

Şimoneşti er en kommune i Harghita-distriktet i Rumænien. Den ligger i det østlige Transsylvanien og er på 118,45 km2; der bor 3.738 mennesker i kommunen, hvoraf stort set samtlige er etnisk ungarere, og mange er unitarer af religiøs overbevisning. Der er to landsbyer, Nicoleni (ungarsk: Székelyszentmiklós) og Rugăneşti (ungarsk: Rugonfalva) i kommunen.

Kommuner i Rumænien
Kleio

Kleio (eller Klio) er en af de ni muser i græsk mytologi. Hun er muse for historieskrivning og heltedigtning. Som sine søstermuser er hun datter af Zeus og Mnemosyne. Hun havde en søn, Hyakinthos, som hun fik med kong Pierus af Pieria, men Apollon dræbte sønnen. Nogle skriver at hun også var mor til Hymenaios.

Kleio (Klio) har lagt navn til underdisciplinen (under økonomisk historie) kliometri, anvendelsen af redskaber fra økonomisk teori, statistik og økonometri til at analysere økonomisk historie.

Eksterne henvisninger 

 

Græske guder
Historie
Muser
John Brizar Hansen

John Brizar Hansen (født 1940) var en dansk atlet.

John Brizar Hansen var medlem af Københavns IF. Han var 1963 på det danske landshold mod Island i Reykjavík på 400 meter hvor han sammen med Poul Erik Andersson klarede dobbeltsejr til Danmark. Han løb også på det vindende dansk 4 x 400 meter-hold.

John Brizar Hansen blev trænet af Jørgen Heller Andersen.

Personlige rekord 
 200 meter: 23,0 1963
 400 meter: 49,2 1963
 800 meter: 1,53,8 1963
 1500 meter: 4,02,0 1963

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Poul Erik Andersson – Et liv på tværs
 Timarit.is – Alþýðublaðið 

Sprintere fra Danmark
Atleter fra Københavns IF
Mellemdistanceløbere fra Danmark
Nicole Boyle Rødtnes

Nicole Boyle Rødtnes (født 7. december 1985 i Brønshøj) er en dansk forfatter.

Nicole Boyle Rødtnes er vokset op på Østerbro i København og gik på Randersgades Skole og fortsatte på Østre Borgerdyd Gymnasium. I slutningen af sin gymnasietid var hun med til at danne foreningen Håbefulde Unge Forfattere sammen med blandt andre Line Lybecker og Bjarke Schjødt Larsen.
I sommeren 2010 færdiggjorde Nicole Forfatterskole for Børnelitteratur og i 2012 blev Nicole færdiguddannet cand.mag. i dansk på Københavns Universitet.

Bibliografi

Romaner 
 Dødsbørn –  Skeletter i skabet 1 (Forlaget Facet, 2010)
 Bitchen imellem os (Forlaget Facet, 2010)
 Blodtåge –  Skeletter i skabet 2 (Forlaget Facet, 2011)
 Den sorte skarabæ –  Medaljonen 1 (Forlaget Facet, 2011)
 Det blødende sår –  Medaljonen 2 (Forlaget Facet, 2011)
 Det halve hjerte –  Medaljonen 3 (Forlaget Facet, 2011)
 Ildfugl –  Skeletter i skabet 3 (Forlaget Facet, 2012)
 Chatsøstre –  Wicca-veninder 1 (Forlaget Facet, 2012)
 Gravslægt - Skeletter i skabet 4 (Forlaget Facet, 2013)
 Skæbnedans –  Elverskud 1 (Forlaget Alvilda, 2013)
 Søsterpagt –  Elverskud 2 (Forlaget Alvilda, 2013)
 Sort blod –  Zombie-jæger 1 (Forlaget Alvilda, 2013)
 Knuste kranier –  Zombie-jæger 2 (Forlaget Alvilda, 2013)
 Skyggehævn –  Elverskud 3 (Forlaget Alvilda, 2014)
 Friske lig –  Zombie-jæger 3 (Forlaget Alvilda, 2014)
 Kæmpens Kød –  Zombie-jæger 4 (Forlaget Alvilda, 2014)

Noveller 
 Dragen kræft 1 – De udvalgte (Litera, 2004)
 Snevinge 1 – De udvalgte (Litera, 2004)
 Den årlige pinsel 1 – De udvalgte (Litera, 2004)
 Bjørnedyr 1 – Den hemmelige dal – Lige under overfladen 3 (Science Fiction Cirklen, 2009)
 Du 1 – Begyndelser – en antologi (Valeta, 2009)
 Du kender mig ikke 1 – Terror i København (Byens forlag, 2010)
 Jagten på hvalrossen 1 – Ad mørke stier – Skrøner fra Tharos (Rollespilsforlaget, 2011)
 Sofia 1 – På kanten (HUF's forlag, 2011)

Ekstern henvisning 
 Officiel hjemmeside
 Officiel hjemmeside for Skeletter i skabet-serien 
 Officiel hjemmeside for Medaljonen-serien 
 

Romanforfattere fra Danmark
Personer fra København
Børnebogsforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Studenter fra Østre Borgerdyd Gymnasium
Øyvind Sagåsen

Øyvind Sagåsen (født 12. december 1969) er en norsk tegneserietegner, illustrator og tegneserieforfatter kendt under signaturen FLIS. Sagåsen startede hos Norsk Seriebyrå sammen med Kristian B. Walters i 1989. Han har blandt andet lavet humorserien Radio Gaga.

Links
 Hjemmeside 
 Radio Gaga

Tegneserietegnere
Personer fra Norge
Oqil Oqilov

Oqil Oqilov eller Okil Ghaybulloyevich Okilov (tadsjikisk: Оқил Оқилов) (født 2. februar 1944) er en tadsjikistansk politiker.

Han har været statsminister i Tadsjikistan siden 20. december 1999. og repræsenterer Folkets demokratiske parti i Tadsjikistan (HDKT).

Links 
 Who's Who.

Politikere fra Tadsjikistan
Marks kommun

Mark kommune ligger i den sydvestlige del af det svenske län Västra Götalands län, i landskapet Västergötland. Kommunens administrationscenter ligger i byen Kinna.

Byer 
I Mark kommune ligger ti byer.
 indbyggere pr. 31. december 2005.

Kommuner i Västra Götalands län
Freds Skolen

Freds Skolen, beliggende i Roskilde,er en selvejende institution,for to-sprogede elever, som er oprettet i 2003. Skolen har i 2021, ca. 150 elever.

Der undervises fra 0. til 9. klasse, og skolen har en skolefritidsordning.

Ekstern henvisning

 Freds Skolens hjemmeside 

Uddannelse i Roskilde
Bygninger, konstruktioner og anlæg i Roskilde
Etableret i 2003
Westendorf (Tyrol)

Westendorf er en kommune i Kitzbühel-distriktet, som ligger 13,7 km vest for Kitzbühel og 12 km sydøst for Wörgl i Brixental-dalen. Området er både et populært skisportssted om vinteren og et populært rejsemål om sommeren.

Eksterne henvisninger 

 Officielt websted (tysk)

Byer i Tyrol
Westendorf

Westendorf er navnet på følgende geografiske objekter:
 Westendorf (Tyrol) − en kommune i Tyrol i Østrig
 Westendorf (Landkreis Augsburg) − en kommune i Landkreis Augsburg i Bayern
 Westendorf (Allgäu) − en kommune i Landkreis Ostallgäu i Bayern
Kinna

Kinna er en by i Västra Götalands län i Sverige, og er administrationscenter i Marks kommun. I 2005 havde byen 14.555 indbyggere og et areal på 14,11 km². Kinna ligger cirka 29 kilometer sydvest for Borås og 50 km sydøst for Göteborg. 

Den nuværende by er opstået ved at «gamle» Kinna (som blev köping i 1947) i løbet af 1970'erne voksede sammen med de nærliggende byer Skene og Örby. Administrativt ophørte Kinna med at  være en selvstændig kommune i 1971, da flere kommuner i området blev slået sammen til den nye storkommune Mark.

Befolkningen i byen fordeler sig omtrent som følger mellem de tre tidligere byer (2005):
Kinna 7.000 indb.
Skene 5.500 indb.
Örby  2.000 indb.

Referenser 

Byer i Marks kommun
Ulvetid (tegneserie)

Ulvetid er en tegneserie af Arild Wærness og Anette Aga som udspiller sig i en kaotisk og brutal fremtid.

Hovedparten af verdens befolkning er døde som følge af en dødelig pest. De overlevende er for det meste børn, og det må kæmpe sig gennem en brutal hverdag hvor det ofte ender i at man må dræbe for at overleve.

Tegneserier fra Norge
Moses Melchior

Moses Melchior (28. januar 1825 i København – 25. november 1912 sammesteds) var en dansk grosserer og skibsreder og en del af Melchior-dynastiet i Moses & Søn G. Melchior.

Han var søn af Gerson Melchior og hustru Birgitte f. Israel og bror til Moritz G. Melchior og Israel B. Melchior. Moses Melchior lærte hos Jacob Holm og Sønner og indtrådte i familiefirmaet i 1850, efter at faderen og en storebror var døde i 1845 og 1843, og Moritz Melchior siden alene havde ledet firmaet. Da Moritz døde i 1884, fortsatte Moses sammen med Moritz' søn Carl Henriques Melchior som ledere af firmaet.

Melchior var medlem af Borgerrepræsentationen 1869-84, af Sø- og Handelsretten 1883-1905 og af Grosserersocietetets komité fra 1885-1904, i bestyrelsen for Det Store Nordiske Telegrafselskab, formand for Fjerde Søforsikringsselskab, kasserer i Foreningen til Søfartens Fremme, medlem af bestyrelsen for Plantageselskabet Dansk Vestindien, vicepræsident i komitéen for Dansk Vestindien, formand i Administrationen for Præmieselskabet for den mosaiske Ungdom, formand for Sygeplejeselskabet for Mosaisk Trossamfund, medlem af Centralkomitéen, i bestyrelsen for Fængselshjælpen, formand for Arbejdernes Byggeforening fra 1870 til sin død (medlem fra 1867), kasserer for Hjem for arbejdsføre blinde Kvinder og sad i hovedbestyrelsen for Københavns Understøttelsesforening.

Privat var Moses Melchior sammen med resten af Melchior-familien nært knyttet til kunstnere som H.C. Andersen, og han var blandt andet med til at fejre H.C. Andersens 65-års fødselsdag.

Han forblev ugift og er begravet på Mosaisk Nordre Begravelsesplads.

Der findes et portrætmaleri af Bertha Wegmann. Silhouet (Frederiksborgmuseet). Afbildet på Laurits Tuxens maleri Middag hos Moresco, 1906. Relief af Ludvig Brandstrup på mindesten, 1916 (Kildevældsgade, København).

Noter

Kilder 
 Kraks Blaa Bog 1910

Moses
Danskere i 1800-tallet
Skibsredere fra Danmark
Personer fra København
Medlemmer af Københavns Borgerrepræsentation i 1800-tallet
Personer i Kraks Blå Bog (afdøde)
Jøder fra Danmark
Grosserere fra Danmark
Personer i Dansk Biografisk Leksikon
Medlemmer af Sø- og Handelsretten
H.C. Andersen
Melleruds kommun

Mellerud kommune ligger i det svenske län Västra Götaland, i landskapet Dalsland ved den sydvestlig ende af den store sø Vänern. Kommunens administrationscenter ligger i byen Mellerud.

Byer 
Mellerud kommune har fire byer.
indbyggere pr. 31. december 2005.

Kommuner i Västra Götalands län
Beautiful

Beautiful (engelsk: "smuk") kan henvise til flere opslag:
 Beautiful (film) – amerikansk film fra 2000
 Beautiful (Christina Aguilera) – Christina Aguilera-sang fra 2002
 Beautiful (Eminem-sang) – Eminem-sang fra 2009
 Beautiful (Jessica Mauboy-album) - et album med sangen Beautiful af Jessica Mauboy fra 2013
La Paz (Baja California Sur)

La Paz er en by, kommune og hovedstad i den mexicanske delstat Baja California Sur. En folketælling fra år 2000 viser et indbyggertal på 163 000. Dette er antagelig vokset til 250 000 indbyggere i 2006 da mange mexicanere er flyttet til byen på grund af højere levestandard i La Paz end i mange andre områder i Mexico. Vigtige indtægtskilder i La Paz er turisme, landbrug, mineindustri efter sølv og fiskning af perler.

Links 
 Information om La Paz

Byer i Mexico
Kommuner i Mexico
Etableret i 1535
Henrik Werner

Henrik Werner (også kendt som Hendrich med efternavn Verning, Wernig eller Werninck) (født før 1636  –  død efter 1669) var en oprindelig tysk billedskærer der virkede i Danmark fra han indvandrede ca. 1636.

Werner udførte både prædikestole og døbefonte, men er mest kendt for sine altertavler hvoraf flere stadig findes i danske kirker. 

Altertavlerne består af et postament, et storstykke og et topstykke adskilt af profilerede gesimser. Storstykket er ofte delt i tre og har et firkantet midterfelt hvor der er en fremstilling af nadveren.

Værker 
 Altertavle i Søndre Kirkeby Kirke. (Denne blev udført i perioden 1638-39. Dette ved man eftersom Werner stævnede sognepræsten på grund af manglende betaling for arbejdet.)
 Altertavle i Maribo Domkirke (1641)
 Døbefont til Sorø Klosterkirke (1649. Muligvis brændt i 1651)
 Prædikestol til Sorø Klosterkirke (1650)
 Pulpitur i Tingsted Kirke (1650) 
 Korgitter til Sorø Klosterkirke (ca. 1653. Af regnskabet fremgår det at opdraget var sammen med Caspar Lubbeke)
 Altertavle til Sorø Klosterkirke (1656. Kontrakt sammen med Lorentz Jørgensen og Abraham Wuchters) 
 Stolestader til Sorø Klosterkirke (Søgt om betaling i 1663) 
 Stolestader til Nakskov Kirke (1664. Forsvundet)
 Skriftestol  til Nakskov Kirke (1669. Forsvundet)

Tilskrivinger 
 Altertavle i Orebygårds (forsvundne) kapel (1638. Findes nu i Nationalmuseet) 
 Korgitter, Maribo Domkirke (1641, kun delvis bevaret) 
 Altertavle, Arninge Kirke (1644) 
 Altertavle, Elmelunde Kirke (1646) 
 Altertavle, Branderslev Kirke (ca. 1648)
 Døbefont, Arninge Kirke (ca. 1640) 
 Epitaf, Købelev Kirke (ca. 1650, kun delvis bevaret) 
 Epitaf over sognepræst Poul Danchel, Købelev Kirke (1657) 
 Epitafium over provst Knud Pontoppidan, Halsted Kirke (1657) 
 Epitafium over provst Johan Rasch, Halsted Kirke (1650`rne) 
 Korgitter, Halsted Kirke (1671, værksted) 
 Altertavle, Majbølle Kirke (1674, værksted).

Eksterne henvisninger 

 

Billedskærere fra Danmark
Danskere i 1600-tallet
Billedhuggere fra Tyskland
Mellerud

Mellerud er en by i landskapet Dalsland samt hovedby i Melleruds kommune, Västra Götalands län i Sverige. Fra 1908 til 1970 var byen en köping under navnet Melleruds köping.

Mellerud ligger 45 kilometer nord for Vänersborg og har en befolkning på lidt under 4.000. Mellerud ligger på jernbanelinjen Göteborg–Karlstad, ved E45 og länsväg 166. Mellerud er i de senere årtier blevet en ferieby med turister fra især Tyskland, Sverige, Norge og Holland.

Referencer

Henvisninger
Munkedals kommun

Munkedal kommune ligger i det svenske län Västra Götaland, i landskapet Bohuslän. Kommunens administrationscenter ligger i byen Munkedal. Munkedal kommune grænser i nordvest til Tanum, i nordøst til Dals-Ed, i øst til Färgelanda kommun, i syd til Uddevalla og i sydvest til Lysekil og Sotenäs.

E6 og jernbanen Bohusbanan passerer gennem kommunen.

Størstedelen af kommunen er dækket af skov, med flere søer. Den største sø er Kärnsjön som ligger midt i kommunen.

Byer 
Munkedal kommune har fem byer.
indbyggere pr. 31. december 2005.

Venskabsbyer 
  Karup
  Kyrkslätt
  Rælingen

Kommuner i Västra Götalands län